

VLADA REPUBLIKE HRVATSKE

Zagreb, 9. studenoga 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjenama Odluke o proračunskom okviru za razdoblje 2024. - 2026. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 23. stavka 1. Zakona o proračunu (Narodne novine br. 144/21), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2023. donijela

**ODLUKU**

**o izmjenama Odluke o proračunskom okviru za razdoblje 2024. - 2026.**

**I**.

U Odluci o proračunskom okviru za razdoblje 2024. - 2026., KLASA: 022-03/23-04/270, URBROJ: 50301-05/16-23-2, od 30. lipnja 2023., točka II. mijenja se i glasi:

Utvrđuje se visina rashoda koji se financiraju iz općih prihoda i primitaka, doprinosa i namjenskih primitaka po razdjelima organizacijske klasifikacije za razdoblje 2024. – 2026. u slijedećim iznosima:





**II**.

Točka III. mijenja se i glasi:

Utvrđuje se visina manjka, odnosno viška izvanproračunskih korisnika državnog proračuna za razdoblje 2024. – 2026. u slijedećim iznosima:



**III.**

Ova Odluka stupa na snagu danom donošenja.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Vlada Republike Hrvatske je 30. lipnja 2023., godine donijela Odluku o proračunskom okviru za razdoblje 2024. - 2026. (dalje u tekstu: Odluka). U Odluci je utvrđena visina rashoda koji se financiraju iz općih prihoda i primitaka, doprinosa i namjenskih primitaka po razdjelima organizacijske klasifikacije za razdoblje 2024. - 2026. te visina manjka, odnosno viška izvanproračunskih korisnika državnog proračuna za razdoblje 2024.- 2026.

Ključna odrednica za izradu izmjene Odluke su ekonomsko-političke okolnosti koje iziskuju fleksibilnu reakciju fiskalne politike Republike Hrvatske. Ovdje je važno spomenuti visoku stopu inflacije u posljednje 2 i pol godine, ostvarenu iznad prethodnih očekivanja, posebice njenu komponentu cijena hrane koja je u kumulativnom iznosu dosegla stopu višu od 30% u RH u navedenom razdoblju. Navedeno je dovelo do potrebe usklađivanja rasta plaća s inflatornim pritiscima, kao i posljedičnog usklađivanja mirovina s rastom plaća i potrošačkih cijena, ali i potrebe zaštite, posebice, ranjivih skupina društva u ovakvim uvjetima. Istovremeno, nužno je uvažavati rastuće geopolitičke napetosti, kao i nepovoljna demografska kretanja te u tako izazovnim okolnostima osigurati odgovarajući standard za sve skupine društva. U tom kontekstu, potrebno je nastaviti i s naporima u svrhu saniranja područja pogođenih razornim potresima, i to iz nacionalnih izvora te zajmova u okviru Mehanizma za oporavak i otpornost. Ovdje valja spomenuti i Specifične preporuke Vijeća za RH iz lipnja 2023. godine koje snažno usmjeravaju ekonomsku politiku RH u smislu obveze provedbe (nacionalno financiranih) investicija te reformi, osiguranja učinkovite apsorpcije Mehanizma za oporavak i otpornost u sinergiji s europskim strukturnim i investicijskim fondovima (s posebnim naglaskom na zelenu i digitalnu tranziciju), a sve u svrhu jačanja otpornosti hrvatskog gospodarstva. U skladu s makroekonomskim kretanjima, manjak opće države projicira se u iznosu od 1,9% BDP.

Ovim Izmjenama mijenja se visina rashoda koji se financiraju iz općih prihoda i primitaka, doprinosa i namjenskih primitaka te se isti u odnosu na važeću Odluku u 2024. povećavaju za 3.410.370.209 eura, u 2025. za 2.853.344.524 eura te u 2026. za 2.415.863.844 eura.

Navedena povećanja rashoda rezultat su sljedećeg:

* Povećanja rashoda za mirovine u iznosu od 1,1 milijardu eura u 2024., u iznosu 400 milijuna eura u 2025. i 400 milijuna eura u 2026. godini.
* Povećanja rashoda za zaposlene u 2024. godini za 613,6 milijun eura, u 2025. za 646,5 milijuna eura i u 2026. za 653,6 milijuna eura. Do povećanja je došlo ponajprije uslijed pune primjene Dodatka III. Temeljnom kolektivnom ugovoru za službenike i namještenike u javnim službama i Dodatka III. Kolektivnom ugovoru za državne službenike i namještenike iz listopada 2023. godine (Narodne novine, br. 128/23) kojima je utvrđeno povećanje:
  + osnovice za izračun plaće od 1. listopada 2023. za 5% čime ista iznosi 947,18 €,
  + regresa na iznos od 300,00 eura,
  + ali je uvedeno i novo pravo, odnosno godišnja nagrada za uskršnje blagdane u iznosu od 100,00 eura.

Na rast ove kategorije rashoda također je utjecala daljnja primjena i drugih povećanja ugovorenih u 2023. godini (isplate privremenih dodataka na plaću temeljem odluka Vlade Republike Hrvatske).

* Povećanje rashoda financiranih sredstvima zajma iz Mehanizma za oporavak i otpornost u 2024. u iznosu od 572,6 milijuna eura, u 2025. u iznosu od 1,1 milijardu eura i u 2026. u iznosu od 596,6 milijuna eura, od čega je najznačajnije sljedeće:
  + nastavak obnove od potresa uz energetsku obnovu u 2024. godini u iznosu od 323 milijuna eura , u 2025. u iznosu 294,8 milijuna eura i u 2026. u iznosu 146,4 milijuna eura
  + ulaganja u kapacitete LNG terminala i jačanje plinske infrastrukture u 2024. godini u iznosu od 153,5 milijuna eura, u 2025. u iznosu 319,5 milijuna eura i u 2026. u iznosu 180 milijuna eura
  + energetska obnova zgrada u 2024. godini u iznosu od 49,5 milijuna eura, u 2025. u iznosu 86,2 milijuna eura i u 2026. u iznosu 91,6 milijuna eura
  + izgradnja, dogradnja, rekonstrukcija i opremanje osnovnih škola za potrebe jednosmjenskog rada i cjelodnevne nastave u 2025. u iznosu od 300 milijuna eura i u 2026. u iznosu od 100 milijuna eura.
* Povećanja rashoda u 2024. godini u iznosu od 280 milijuna eura za povrat kredita za nabavu strateških zaliha plina.
* Povećanje rashoda za financiranje prava iz novog Zakona o inkluzivnom dodatku i Zakona o izmjenama i dopunama Zakona o doplatku za djecu u iznosu od 191,5 milijuna eura u 2024. godini, u iznosu od 132 milijuna eura u 2025. i u iznosu od 121 milijun eura u 2026.
* Povećanje transfera Hrvatskom zavodu za zdravstveno osiguranje u iznosu od 185 milijuna eura za svaku od godina u predmetnoj Odluci.
* Povećanje rashoda za zdravstveni sustav u iznosu od 97,3 milijuna eura u 2024. godini, iznosu od 92 milijuna eura u 2025., iznosu od 115,9 milijuna eura u 2026.
* Povećanja rashoda za nastavak provedbe 5. paketa mjera Vlade Republike Hrvatske iz rujna 2023. za pomoć stanovništvu uslijed energetske krize u iznosu od 80 milijuna eura u 2024. godini.
* Povećanja rashoda za naknadu u cijeni goriva Hrvatskim cestama d.o.o. u iznosu od 64,1 milijun eura u 2024., iznosu od 63,1 milijun eura u 2025. i iznosu od 63,1 milijun eura u 2026.
* Povećanje rashoda za potpore u poljoprivredi i ruralni razvoj u iznosu od 54,6 milijuna eura u 2024. godini.
* Povećanje rashoda za provedbu preugovorenih EU projekata u iznosu od 50 milijuna eura u 2024. godini.
* Povećanja rashoda za fiskalnu održivost dječjih vrtića, prehranu učenika te rodiljne naknade u ukupnom iznosu od 56,5 milijuna eura u 2024. godini, u iznosu od 16 milijuna eura u 2025. te u iznosu od 59,1 milijun eura u 2026. godini.
* Povećanje rashoda za financiranje materijalnih troškova i kapitalnih ulaganja u pravosudnom sustavu u iznosu od 37,4 milijuna eura u 2024., u iznosu od 14 milijuna eura u 2025. te u iznosu od 14 milijuna eura u 2026. godini.
* Povećanje rashoda za kulturu, medije, sport i zdravstvena lječilišta u ukupnom iznosu od 67,2 milijuna eura u 2024., 29,3 milijuna eura u 2025. te 22 milijuna eura u 2026.
* Povećanje rashoda za kamate i iznosa za uplatu doprinosa Republike Hrvatske u proračun Europske unije u ukupnom iznosu od 32,3 milijuna eura u 2024., 94,9 milijuna eura u 2025. i 149,7 milijuna eura u 2026. godini.
* Povećanje rashoda za humanitarnu pomoć i međunarodne članarine u ukupnom iznosu od 10 milijuna eura u 2024. te 3 milijuna eura u 2025. za održavanje Svjetske izložbe EXPO.
* Povećanje rashoda za regionalne razvojne programe u iznosu od 8,8 milijuna eura u 2024.

U odnosu na ukupni višak izvanproračunskih korisnika državnog proračuna utvrđen važećom Odlukom, ovim Izmjenama u 2024. utvrđen je manji višak i to za 76.807.375 eura. Nadalje, ovim izmjenama u 2025. utvrđen je manjak u iznosu od 27.823.375 eura što je 162.364.697 eura manje od viška utvrđenog važećom Odlukom, a u 2026. utvrđen je manjak u iznosu od 124.849.647 eura što je 279.212.975 eura manje od viška utvrđenog važećom Odlukom.

Navedene promjene rezultat su:

* povećanja realizacije projekata u nadležnosti Hrvatskih cesta i Hrvatskih autocesta
* osiguravanja sredstava za otplatu glavnica kredita HŽ Infrastrukture
* promijenjene dinamike isporuke vlakova koje nabavlja HŽ Putnički prijevoz
* osiguravanja dodatnih sredstava Fonda za zaštitu okoliša i energetsku učinkovitost za energetsku obnovu obiteljskih kuća i višestambenih zgrada
* povećanja prihoda od kamata po vrijednosnim papirima i prihoda od premija na osigurane depozite Hrvatske agencije za osiguranje depozita
* osiguravanja sredstava HZZO-a za otplatu beskamatnog zajma

U nastavku tablični usporedni prikaz viška/manjka izvanproračunskih korisnika utvrđen važećom Odlukom i ovim Izmjenama.

